Cheerleader-Effekt

De **Cheerleader-Effeggd** saachd, dassma Laid inna Grubb als addraggdiva seje dud, als wommase änzeln odreffe ded. Des gild fa Frauwe wie a fa Männa.

Oageblisch sollde B'griff uff die US-amerikonische Feansehserie *[[How I Met Your Mother]]* inde Folsch *Der Nicht-Vatertag* (inde 4. Staffl, Ebisod 7) zurigg'geje, wu die Figua *Barney Stinson* soine Freunde de Cheerleader-Effeggd eagläre dud. Als ä Grubb vun Frauwe in die Baa kummen, saachda, dass Laid inna Grubb addraggdiva wiagen, als wommase allä seje ded.

Awwa im Joa 2013 hodd donn de Drew Walker unnde Edward Vul unn 2015 ach de van Osch unn Koaudore des unnasuchd. Die Cindi May mään, dassma wesche dem Effeggd oam beschde bai Dates ä paa Kumbel mitnemme dud. Inde Seducation Community heesen die donn „Wingmen“ odda „Wingwomen“.

## Schdudije
Im Joa 2013 hawwende Drew Walker unnde Edward Vul de Cheerleader-Effeggd in finf Experimend midd 25, 18, 20, 37 unn 39 Deilnehma unnasuchd. Do hawwen die Deilnehma die Gsischda vun Frauwe un Männa addraggdiva gfunne, wonnse innem Grubbefodo zu seje gwesd sinn. De Effegd hodd sisch g’zaischd wonns bloß Frauwe odda bloß Männa uffde Grubbefodos gewwe hodd, awwa a uff Fodos wu Frauwe unn Männa gmischd zu seje gewesd sinn. S’hodd a kenn Unnaschied g’machd, ob die Grubbe gross odda klää g’wesd sinn. In äm Experimend hoddma die Gsischda donn de Deilnehma vaschwumme g’zaischd, awwa de Cheerleader-Effeggd hoddma a do zaische kenne.

Fa den Cheerleader-Effeggd hawwende Drew Walker unnde Edward Vul drai Grind gfunne. Mensche dedn dodnoch visuell ä Gubb vun Laid als ä Oihaid waanemme, was a „Ensemble Coding“ heese dud. Donn dedn Änzelne inde Grubb posidiv vum Duaschnidd beoiflussd, alla alsde Duaschnidd waag’numme werre, und driddens geldn Duaschniddsgsischda als addraggdive..
Des heesd, ma guggd uff die addragdive Gsischdsziesch vun Laid inna Grubb, was die uuadraggdive Gsischdsziesch vunde onnare inde Grubb ausglaischde dud.

De Wisseschafdla Y. van Osch hodd siehd die Grind fa die Grubbeaddraggdividäd in inna selegdive Uffmeagsomkaid fadie addragdive Laid inna Grubb unn des sogenonde Gschdaldprinzip vunde Ähnlischkaid.

### Debadd
Im Joa 2015 hawwen Wisseschafdla in Japon die Exerimend vunde Schdudije vum Walker and Vul's wieddahohld, hawwens awwa nedd gschafd signifikonde Resuldad fa ä Grubbe-Addraggdiväd zu krische. Die Wisseschafdla aus Japon hawwen donn g’määnd, dasses on kuldurelle Unnaschied lische kennd. Awwa die Audore kennen kä Schdudje, wu so kuldurelle Unnaschied g’zaischd werren.

Ä Unnasuschung vum Joa 2019 zaischd a, dassde Effeggd komplexa isch als g’dengd.

## Zaidschrifde
* Cindi May, The Cheerleader Effect, Seeing faces in groups makes them appear more attractive, Scientific American, 2013.
* Drew Walker and Edward Vu, Hierarchical Encoding Makes Individuals in a Group Seem More Attractiv, 2013, Psychological Science, DOI: 10.1177/095679761349796
* Jackie McDowell Valerie G.Starratt, Experimental examination and extension of the cheerleader effect, Personality and Individual Differences, 147, 2019, pp. 245-249
* Daniel J. Carragher, Blake J. Lawrence, Michael E. R. Nicholls, Visuospatial asymmetries do not modulate the cheerleader effect, Scientific Reports, 2018, DOI:10.1038/s41598-018-20784-5
* Daniel J. Carragher, Nicole A. Thomas, O. Scott Gwinn, Mike Elmo Richard Nicholls, Limited evidence of hierarchical encoding in the cheerleader effect, Scientific Reports, 2019, DOI:10.1038/s41598-019-45789-6
* Haojiang Ying, Edwin J Burns, Xinyi Lin, Hong Xu, Ensemble statistics shape face adaptation and the cheerleader effect, Journal of experimental psychology, 2019, DOI:10.1037/xge0000564

## Vawais